**Pastel de-ntâiul Anotimp**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pastel de-ntâiul Anotimp

Motto:

,,Căci iată că a trecut iarna;

A încetat ploaia şi s-a dus.

Se arată florile pe câmp, şi a venit

vremea cântării, şi se aude glasul

turturicii în câmpiile noastre."

Cântarea Cântărilor 2,11-12.

Sosit-a iarăşi, pe aripi de brize primăvara,

Şi pe la noi, pe-aici, pe plaiuri Dunărene!

Şi-n raza noastră, ogoarele Teleormănene

S-au îmbrăcat în verde, onorându-şi ţara...

Şi cântece s-aud de dimineaţa până seara

Când la odihnă, moş Ene, vine pe la gene.

Când soarele e-n răsărire-ncepe Ciocârlia

Să-şi intoneze, o! imnul ei, cel fascinant,

Zburând spre cer în note dulci de diamant

Ce se rostogolesc în triluri, jos, spre glia,

Străbunilor, ce-aici şi-au înecat melancolia

În brazdele de plug rămaşi ogorului garant.

Prin pomii din livezi, cu muguraşii-n floare

În aerul curat şi proaspăt, plin de oxigen,

S-aude clar şi înţeles un cântec de alt gen:

E Cucul, care-şi strigă numele cu-ardoare,

S-audă orişicine, de la mic şi pân-la mare

Cum el povestea-şi spune 'n-acelaş refren.

Şi peste zi, şi-n fapt de seară, maiestuos,

Din lanurile unduioase, răzbate Pitpalacul,

Cu cântul său de-anunţ ce înviorează satul,

Că iată, primăvara,-ntr-adevăr este firesc...

Prin tot ce-auzi, spre slava Tatălui Ceresc

Un gând să-ndrepţi, poate cuprinzi Înaltul!

Flavius Laurian Duverna